Okresná prokuratúra Košice II 
Mojmírova 5, 040 46 Košice 1 	

Sp. zn. : 1 Pv 63/12/8803	Košice II, 13.3.2012
EEČ : 2-64-94-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Košice II
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
V trestnej veci  vedenej proti obvinenému XXXXX, nar. XXXXX v Košiciach, trvale bytom XXXXX XXXXX, pre prečin zanedbania povinnej výživy  podľa § 207 ods. 1 Trestného zákona , na tom skutkovom základe, že 

-	v Košiciach a inde si neplní vyživovaciu povinnosť voči svojej dcére XXXXX B., nar. XXXXX, hoci táto mu vyplýva priamo zo  Zákona o rodine a výška ktorej mu bola určená na základe rozsudku XXXXX  XXXXX XXXXX XXXXX prispievať na výživu dcéry sumou 40,-€ mesačne k rukám matky. Túto povinnosť si však úmyselne neplní od mesiaca október 2011 až doposiaľ, čím takto dlhuje matke dieťaťa XXXXX za uvedené obdobie doposiaľ sumu vo výške 160,- €, 

Právna veta:
lebo zanikla trestnosť činu
Odôvodnenie:
	Uznesením povereného príslušníka Obvodného oddelenia XXXXX XXXXX Okresného riaditeľstva PZ v Košiciach sp. zn. ORP-XXXXX zo dňa 21.01.2012 bolo začaté trestné stíhanie a zároveň vznesené obvinenie XXXXX pre prečin zanedbania povinnej výživy podľa § 207 ods. 1 Trestného zákona na tom skutkovom základe ako je to uvedené vo výrokovej časti tohto uznesenia.

	Obvinený XXXXX uviedol, že si je vedomý, že má platiť výživné na maloletú dcéru tak, ako mu to bolo určené rozsudkom XXXXX  XXXXX XXXXX XXXXX prispievať na výživu dcéry sumou 40,-€ mesačne k rukám matky XXXXX 

	Po skončení skráteného vyšetrovania predložil poverený príslušník PZ vyšetrovací spis s návrhom na zastavenie trestného stíhania.

	Obvinený XXXXX, nar. XXXXX v Košiciach, trvale bytom XXXXX - XXXXX priznal spáchanie skutku a vyplatil poštovným peňažným poukazom finančnú hotovosť v celkovej výške 160,-€ k rukám matky XXXXX XXXXX Poškodená dňa  23.02.2012 v zápisnici o výsluchu svedka - poškodeného uviedla, že ku dňu 23.02.2012 XXXXX nemá žiadny dlh na výživnom, nakoľko obdržala uhradené výživné v celom rozsahu a z jej výpovede vyplýva, že neplatenie výživného nemalo trvalo nepriaznivé následky na maloleté dieťa  a ani nepoberala náhradné výživné.

	Trestný čin zanedbania povinnej výživy podľa § 207 ods. 1  Trestného zákona spácha ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.

	Obvinený XXXXX využil ustanovenie § 86 ods. 1 písm. a) Trestného zákona podľa ktorého trestnosť činu zaniká aj vtedy, ak ide o trestný čin zanedbania povinnej výživy podľa § 207 Trestného zákona, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

	Vzhľadom na uvedené bolo potrebné rozhodnúť tak, ako je to uvedené vo výrokovej časti tohto rozhodnutia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Bernátová
prokurátorka